wickkiey/tamil-wikipedia-chunked huggingface dataset:
# விக்கிப்பீடியா:ஒத்தாசை பக்கம்/தொகுப்பு 1

## புகுபதிகை செய்யிம் பொழுது

புகுபதிகை செய்யும் பொழுது தவறான கடவுச்சொல் கொடுத்தால், மீண்டும் "முயற்சிக்கவும்"
என்று இருப்பதை மீண்டும் **முயல்க** அல்லது **முயற்சி செய்யவும்** என்று மாற்ற வேண்டும்.
நிர்வாகிகள் யாரேனும் மாற்றுவீர்களா?--செல்வா 16:24, 5 ஜூன் 2007 (UTC)  
மாற்றி விடுகிறேன், செல்வா. இனி, இது போன்ற திருத்தங்களை என்ற பக்கத்தில் சுட்டிக் காட்டலாம். --ரவி 19:48, 5 ஜூன் 2007 (UTC)
# விக்கிப்பீடியா:ஒத்தாசை பக்கம்/தொகுப்பு 1

## கணிதப்பிரிவுகள் உறவுகள் படம் - ஒத்தாசை உடனே தேவை

நண்பர்களே. நான் கணிதப்பிரிவுகள்-1.png என்ற படத்தைப் பதிவேற்றினேன். அதனுடைய விபரம் இதோ:
(பதிவேற்றப் பதிகை (Upload log)); 21:38 . . Profvk (Talk | பங்களிப்புகள்) ("படிமம்:கணிதப்பிரிவுகள்-1.png" பதிவேற்றப்பட்டது.: Trial) (Aug 6, 2007)
அது powerpoint இல் செய்யப்பட்டது. அப்படிச்செய்யும்போதே கட்டங்களுக்குள் இருக்கும் தமிழ் வரிகளில் கடைசிப்புள்ளியோ கோடோ கொம்போ தனியாய் தூரத்தில் போய் நிற்கிறது. படத்தைப் பதிவேற்றின பிறகும் அப்படியே இருக்கிறது. நீங்களும் என்னுடைய பதிவேற்றப் படிமத்தில் பார்க்கலாம். ஆனால் ஆங்கிலத்தில் எழுதினால் எல்லா எழுத்துகளும் சரியாக வருகின்றன. எங்கே தவறு? தவறு powerpoint இலா? அல்லது தமிழ் + powerpoint இலா? இந்த முடிச்சை அவிழ்க்க உதவி தேவை.--Profvk 21:57, 6 ஆகஸ்ட் 2007 (UTC)  
:: தவறு தமிழ் + powerpoint தான் என்று நினைக்கின்றேன். இதற்கு தீர்வு எ-கலப்பை நிறுவி, பின்னர் "Select Input language as Tamil and keyboard layout as UNICODE Tamil.". விபரங்களுக்கு எ-கலப்பை பக்கத்தை பார்க்கவும். --Natkeeran 22:08, 6 ஆகஸ்ட் 2007 (UTC)  
: நற்கீரன், நன்றி, நன்றி, நன்றி. --Profvk 22:27, 7 ஆகஸ்ட் 2007 (UTC)
# விக்கிப்பீடியா:ஒத்தாசை பக்கம்/தொகுப்பு 1

## சில சொற்சிடுக்குகள்

- 1. Permutation Group: வரிசைமாற்றுக்குலம்; வரிசைமாற்றக்குலம். எது சரி?  
- 2. Group of nth order: n-ஆவது கிரமமுள்ள குலம்; n-ஆவது கிரமக்குலம். எது சரி?  
- 3. This group has order n: இக்குலம் n கிரமமுள்ளது; இக்குலத்தின் கிரமம் n. இரண்டுமே சரி. ஆனால் எது நிரடலில்லாமல் வழக்கில் வர வாய்ப்புள்ளது?
--Profvk 15:54, 8 அக்டோபர் 2007 (UTC)
# செவி

**காது அல்லது செவி** *(Ear)* என்பது ஒரு புலனுறுப்பு ஆகும். இது இரு முக்கிய ஆனால் வேறுபட்ட புலன்களை நமக்கு அளிக்கிறது. அவை கேட்டல், சமநிலைப் படுத்துதல் என்பவையாகும். செவிகளால் உணரப்படும் ஒலி நமது சுற்றுப்புறத்தைக் குறித்த தகவல்களை நமக்கு அளிக்கிறது. நாம் அதனுடன் தொடர்பு கொள்ள உதவுகிறது. நாம் கீழே விழாமல் நிமிர்ந்த நிலையில் நிற்பதற்கு தேவையான சமநிலையை காதுகள் நமக்கு அளிக்கின்றன.  
பாலூட்டிகளின் காது பொதுவாக மூன்று பகுதிகளாகப் பிரிக்கப்பட்டுள்ளது. அவை புறச்செவி, நடுச்செவி, உட்செவி என்பனவாகும். புறச்செவியானது செவிமடல், புறச்செவி குழாய் என்ற இரு பகுதிகளால் ஆக்கப்பட்டு பார்க்கக்கூடிய வகையில் வெளிப்புறமாக அமைந்துள்ளது. காது என்ற சொல் பெரும்பாலும் வெளிப்புறமாகத் தெரியும் புறச்செவியையே குறிப்பதாகக் கருதப்படுகிறது. செவிப்பறை குழி மற்றும் மூன்று செவிக் குருத்தெலும்புகளால் நடுச்செவி ஆக்கப்பட்டுள்ளது. எலும்புச்சிக்கல் வழியில் உட்செவி அமைந்துள்ளது. பல முக்கியமான உணர்வுகளுக்குக் காரணமான கட்டமைப்புகள் இங்குதான் உள்ளன. நகர்ந்து செல்லும்போது அரைவட்டக் குழாய்கள் சமநிலையையும் கண்களைத் தொடரவும் செய்கின்றன. நிலையாக ஓரிடத்தில் நிற்கையில் காற்றுப் பைகளும், உணர்வு செல் படுகையும் சமநிலையைக் காக்கின்றன. செவிக்குழாய் திரவமான காக்லியா கேட்கும் தன்மையையும் அளிக்கின்றது.  
முதுகெலும்புள்ள விலங்குகளின் காதுகள் அவற்றின் தலையின் இருபுறத்திலும் சற்றே சமச்சீர் நிலையில் அமைந்துள்ளன. இவ்வமைப்பு ஒலி பரவலை ஓரிடத்தில் சேர்ப்பதற்கான ஓர் ஏற்பாடு ஆகும்.
ஆரம்ப வளர் கருவில் வளர்ந்த சிறிய ஆறு மூலத் தடிப்புகள் மற்றும் தொண்டைப்பையிலிருந்து காது தொடங்குகிறது. இவை புறத்தோற் படையிலிருந்து உருவானவையாகும்.  
காதுகளில் ஏற்படும் குறைபாடுகளினால் காது கேளாமை அல்லது செவிடாகும் நிலை ஏற்படும். நோய்த்தொற்று, தலைக்காயம், வெடிச்சத்தம், கனத்த சத்தம் கேட்டல் ஆகியவற்றால் காது நோய்கள் ஏற்படும். புறச்செவி அல்லது நடுச்செவியில் கோளாறு ஏற்பட்டால் கடத்தல் குறைபாடு உண்டாகி கேளாத்தன்மை ஏற்படும். காக்லியாவில் உள்ள சிறிய மயிரிழை செல்கள் பாதிக்கப்படுவதால் உணர்தல் வகை கேளாத்தன்மை உண்டாகும். காக்லியாவிற்கும் மூளைக்கும் உள்ள தொடர்பில் ஏதேனும் பிரச்சினை என்றால் உணர்நரம்பியல் காது கேளாத்தன்மை ஏற்படுகிறது. காது நோய்களால் செரிமான இழப்பு, காது இரைச்சல், மற்றும் சமநிலைச் சீர்குலைவால் மயக்கம் போன்ற பாதிப்புகள் உண்டாகலாம். மூளையும் நரம்பியல் பாதைகளில் பாதிப்பும் ஏற்படலாம்.  
பல நூற்றாண்டுகளாகக் காதுகள் கலாச்சாரங்களுக்காக காதணிகள் மற்றும் பிற நகைகளால் அலங்கரிக்கப்பட்டு வருகின்றன. இதற்காக அறுவை சிகிச்சை மூலம் சில பல திருத்தங்களுக்கும் இவை உட்படுகின்றன.
# செவி

## செவியின் கட்டமைப்பு

மனிதக் காது மூன்று பாகங்களால் ஆனதாகும். அவை புறச்செவி, நடுச்செவி, உட்செவி என்பனவாகும். புறச்செவியின் புறச்செவிகுழாயானது நடுச்செவியின் காற்று நிரப்பப்பட்ட செவிப்பறை குழிவிலிருந்து செவிப்பறையால் பிரிக்கப்பட்டுள்ளது. நடுச்செவியில் மூன்று செவிக் குருத்தெலும்புகள் அமைந்துள்ளன. இவற்றுள் ஒன்றான மால்லியசு செவிப்பறையுடனும், சிடேப்பிசு குருத்தெலும்பு நடுச்சுவரிலுள்ள நீள்வட்டப் பலகணியுடனும், இங்கசு இவ்விரு எலும்புகளுடனும் இணைந்துள்ளன. ஒலியைக் கடத்தும் சிற்றெலும்புகள் நாசித்தொண்டையில் தொண்டையுடன் இணைக்கப்பட்டுள்ளன. தொண்டைக் குழியின் வழியாக காது மூக்கு தொண்டைக் குழாயால் இவ்விணைப்பு உருவாகியுள்ளது. உட்செவி காக்லியா மற்றும் வெசுடிபியூல் ஆகியவற்றால் ஆனது .
திருகுசுருள் என்றழைக்கப்படும் வளைந்த வெளிப்புறமாக வளைந்த விளிம்பும், எதிர்திருகுசுருள் என்றழைக்கப்படும் உட்புறமாக வளைந்த விளிம்பும் சேர்ந்து செவிமடலை உருவாக்குகின்றன, செவிமடல் செவிக்குழாயில் திறக்கிறது. துறுத்தியிருக்கும் உட்செவிமடலும், பகுதியாக மறைந்திருக்கும் காதுக்குழாயும் எதிர் உட்செவிமடலைப்போலத் தோன்றுகின்றன. செவிக்குழாயின் முன்னுள்ள வெற்றிடப்பகுதி கான்கா எனப்படுகிறது. செவிக்குழாய் 2.5 செ.மீ நீளம் கொண்டுள்ளது. செவிக்குழாயின் முதற்பகுதி குருத்தெலும்புகளால் சூழப்பட்டுள்ளது. இதன் இரண்டாம் பகுதி செவிப்பறைக்கு அருகில் எலும்பால் சூழப்பட்டுள்ளது. எலும்பைப்போன்ற இப்பகுதி செவிமடிப்பு என்றழைக்கப்படுகிறது. டெம்போரல் எலும்பினுடைய செவிப்பறைச் சவ்வால் இச்செவி மடிப்பு உருவாக்கப்படுகிறது. செவிக்குழாயைச் சூழ்ந்துள்ள தோலில் காதுமெழுகுச்சுரப்பியும் எண்ணெய்ச் சுரப்பியும் சேர்ந்து காதைப்பாதுகாக்கும் காதுமெழுகை உருவாக்குகின்றன. செவிப்பறையின் வெளி மேற்பரப்பில் செவிக்குழாய் முடிவடைகிறது . காது தசைகள் முகத்தின் நரம்புகளால் வழங்கப்படுகின்றன, இவை காதுகளின் தோலுக்கும், வெளிப்புற காது குழிக்கு உணர்வையும் அளிக்கிறது. புறச்செவியின் பிற பாகங்களுக்கும் அதைச் சூழ்ந்துள்ள தோலுக்கும் மடலிய நரம்புகளும், பிடரி நரம்புகளும் உணர்வுகளை வழங்குகின்றன .  
செவி மடலால் காதுக்கு அழகும் பாதுகாப்பும் தருவதைத் தவிர வேறு பயன் இல்லை. செவிப்பறை சவ்வு தடித்துப் போனாலோ, நலிவடைந்து போனாலோ கேட்கும் திறன் பாதிக்கப்படும்.
# செவி

## செவியின் கட்டமைப்பு

### நடுச்செவி

புறச்செவிக்கும் உட்செவிக்கும் இடையில் நடுச்செவி அமைந்துள்ளது. டெம்போரல் எலும்பில் அமைந்துள்ள காற்று நிரம்பிய குழிவான பகுதியாக நடுச்செவி காணப்படுகிறது. செவிப்பறைக்குழி எனவும் அழைக்கப்படுகிறது. செவிக்குழாயின் வழியாக மூக்குத் தொண்டைப் பகுதியிமுள் இது திறக்கிறது. வாயசைவின் போது செவிக்குழாய் திறக்கிறது. நடுச்செவியில் மூன்று செவிக் குருத்தெலும்புகள் இணைப்பு இழைகளுடன் அமைந்துள்ளன. இவற்றுள் ஒன்றான மால்லியசு செவிப்பறையுடனும், சிடேப்பிசு குருத்தெலும்பு நடுச்சுவரிலுள்ள நீள்வட்டப் பலகணியுடனும், இங்கசு இவ்விரு எலும்புகளுடனும் இணைந்துள்ளது. குருத்தெலும்பு மூன்று சிறிய சிற்றெலும்புகளால் ஆனதாகும். இவை மூன்றும் ஒலியைப் பெறுதல், பெருக்குதல் , கடத்துதல் போன்ற செயல்களில் ஒருங்கிணைந்து செயல்படுகின்றன. ஒலியைக் கடத்தும் சிற்றெலும்புகள் நாசித்தொண்டையில் தொண்டையுடன் இணைக்கப்பட்டுள்ளன. தொண்டைக் குழியின் வழியாக காது மூக்கு தொண்டைக் குழாயால் இவ்விணைப்பு உருவாகியுள்ளது.  
வெளிப்புறக் காதுகளிலிருந்து வரும் ஒலியை மூன்று சிற்றெலும்புகளும் உள் காதுக்கு கடத்துகின்றன. செவிப்பறையிம் ஒலி அழுத்தத்திலிருந்து மால்லியசு அதிர்வுகளைப் பெறுகிறது. பின்னர் இவ்வதிர்வுகள் இன்கசு வழியாக நீள்வட்டப் பலகணியை அடைகின்றன. நீள்வட்டப்பலகணியின் அதிர்வுகள் வெசுடிபுலார் அல்லது அங்கண குழாயில் அடங்கியுள்ள திரவத்தில் அழுத்தத்தினை உண்டாக்குகின்றன.இந்த அழுத்த அலைகள் நடுக்குழாயினை அடைந்து அங்குள்ள சவ்வினை அதிர்வடையச் செய்கின்றன. நீள்வட்டப் பலகணியின் கீழ்ப்புறமாக அமைந்துள்ள வட்டவடிவச் சவ்வாகிய வட்டப் பலகணியுடன் செவிப்பறை இணைக்கப்பட்டுள்ளது. வட்டப்பலகணி உள் காதில் உள்ள திரவத்தை நகர்த்துவதற்கு அனுமதிக்கிறது. ஒலி அலைகள் 15-20 முறைக்கு அதிகமாக பெறுக்கப்படுகிறது, அழுத்த அலைகள் இந்த அமைப்பின் மூலமாக செவிக்குழாய் திரவமான காக்லியாவை அடைகின்றன.
# செவி

## செவியின் கட்டமைப்பு

### உட்செவி

நடுக்காதுக்கும் அப்பால் உள்ள பகுதி உட்செவியாகும் இது ஒரு சங்கு போன்ற அமைப்பைக் கொண்டு காக்லியா மற்றும் வெசுடிபியூல் ஆகியவற்றால் ஆனதாகும். காக்லியாவின் குழாய் முழுவதும் பேசிலார், ரெய்சினர் சவ்வுகளால் மூன்று அறைகளாகப் பிரிக்கப்பட்டிருக்கும். நடு அறையில் உள்திரவமும் (சிகேலா மீடியா), மற்ற இரண்டு அறைகளில் சுற்றுத் திரவமும் (சிகேலா வெசுடிபிலை) அடங்கியுள்ளன. பேசிலார் சவ்வில் கேள் உணர்திறன் கொண்ட கார்டை உறுப்பு அமைந்துள்ளது. இச்சவ்விலிருந்து நான்கு வரிசை மயிரிழை செல்கள் தோன்றுகின்றன.
சிடேப்பிசு அடித்தட்டின் அசைவுகள் சிகேலா வெசுட்பிலத்தில் காணப்படும் சுற்றுத் திரவத்தில் தொடர்வலைகளை உண்டாக்குகின்றன. இதனால் வெசுடிபிலார் சவ்விலும் உட்திரவத்திலும் அதிர்வுகள் ஏற்படுகின்றன. இந்த அலைகளால் ரெய்சினர் சவ்வில் வளைவுகள் ஏற்படுகின்றன. மயிரிழை செல்களின் மயிர்களும் இதனால் வளைந்து இவற்றோடு தொடர்புடைய நரம்பிழைகளால் செவிநரம்பின் மூலம் ஒலி கடத்தப்படுகின்றது.  
கார்டை உறுப்பில் உண்டாகும் அதிகபட்ச அசைவுகள் ஒலியின் அதிர்வெண்னைப் பொறுத்தது ஆகும். மிகுந்த தொனியுடன் கூடிய ஒலி காக்லியாவின் அடிப்பகுதியில் உயர்ந்த அலைகளையும், குறைந்த தொனியிலான ஒலி காக்லியாவின் நுனிப்பகுதியிலும் உணர்வுகளை ஏற்படுத்துகின்றன. காது கேட்பதற்கு இதுவே அடிப்படையாக அமைகிறது. இப்பகுதி மூளை நரம்புடன் இணைக்கப்பட்டுள்ளது.
# செவி

## செவியின் கட்டமைப்பு

### இரத்தம் வழங்கல்

காதுகளின் ஒவ்வொரு பகுதிக்கும் ஏற்றவாறு இரத்தம் விநியோகிப்பதில் வேறுபாடுகள் காணப்படுகின்றன.
புறச்செவிக்கு பல தமனிகள் இரத்தத்தை வழங்குகின்றன. பின் செவித் தமனி புறச்செவிக்கான இரத்தத்தின் பெரும்பகுதியை வழங்குகிறது. முன் செவித் தமனி வெளி விளிம்புக்கும் இதன் பிறகுள்ள தலையின் மேற்பகுதிக்கும் ஓரளவு இரத்தத்தை வழங்குகிறது. பின் செவித் தமனியானது வெளிப்புற தோள்பட்டைத் தமனியின் நேரடியான கிளையாகும். முன்செவி தமனியானது மேலோட்டத் தமனியின் கிளையாகும். பிடரித் தமனியும் இரத்தம் வழங்கலில் ஒரு சிறு பங்கு வகிக்கின்றது .  
நடுச்செவிக்கான இரத்தத்தை பின்தலை அல்லது பின் செவித் தமனியின் மார்புக் கிளைகள் மற்றும் மெல்லுதசை தமனியின் கிளையான ஆழ் செவித் தமனியும் வழங்குகின்றன. நடுமூளைச் சவ்வு தமனி, மேலேறும் தொண்டைத் தமனி, உட்புற கரோட்டிட் தமனி, மற்றும் டெரிகாய்டு கால்வாய் தமனி உள்ளிட்ட தமனிகள் அங்கு இருந்தாலும் அவை நடுச் செவிக்கான இரத்தம் வழங்கலில் சிறிதளவே பங்களிக்கின்றன.  
உட்புறக் காதுக்கான இரத்தத்தை மெல்லுதசையின் முன்புறம் செல்லும் நரம்புக்கிளை, பின்செவித் தமனியின் தாடைமுள்ளெலும்புக் கிளை, நடுமூளையின் பெட்ரசல் கிளை, சிறுமூளை அல்லது அடித்தசையிலிருந்து தோன்றும் சிக்கல் தமனி ஆகியவை வழங்குகின்றன .
# செவி

## ஒலியுணர்தல்

ஒலி அலைகள் வெளிப்புற காது புறவழி மற்றும் புறச்செவிக் குழாய் வழியாகப் பயணித்து உட்செவியிலுள்ள நாள நரம்புக்கு கடத்தப்படுகின்றன. பின் இந்த நரம்பு தகவலை மூளையின் தற்காலிக மடலுக்கு அனுப்புகிறது. புறச்செவி வழியாகப் பயணித்து வந்த ஒலி அலைகள் செவிப்பறையை அடைகின்றன. இதனால் செவிப்பறை அதிர்கின்றது. செவி்ப்பறையின் அதிர்வுகள் நீள்வட்டப் பலகணியை அடைகின்றன. நீள்வட்டப் பலகணியின் அதிர்வுகள் வெசுட்டிபுலார் குழாயில் அடங்கியுள்ள திரவத்தில் அழுத்தத்தை உண்டாக்குகின்றன. இந்த அழுத்த அலைகள் நடுக்குழாயினை அடைந்து அங்குள்ள பேசிலார் சவ்வினை அதிர்வடையச் செய்கின்றன. நீள்வட்டக் குழாயின் கீழ்புறமாக இணைக்கப்பட்டுள்ள செவிப்பறைக் குழாயின் வழியாக அழுத்த அலைகள் காக்லியா திரவத்தை அடைகின்றன. இங்குள்ள் சுற்றுத் திரவத்தில் அவை தொடர்வலைகளை உண்டாக்கி உள்திரவத்திலும் அதிர்வுகளை உண்டாக்குகின்றன. உட்செவியை அறைகளாகப் பிரிக்கின்ற ரெய்சனர் சவ்வில் இதனால் வளைவும் பேசிலார் சவ்வமைப்பில் மாற்றங்களும் உண்டாகின்றன. பேசிலார் சவ்வில் உள்ள கார்ட்டை உறுப்பின் மயிரிழை செல்களின் மயிர்கள் வளைந்து நரம்பிழைகளில் தூண்டுதல் உண்டாகிறது. இத்தூண்டுதல் செவி நரம்பின் மூலம் கடத்தப்படுகிறது.
# செவி

## செவிக் குறைபாடுகள்

காதினுள் உள்ள இம்மென்மையான உறுப்புகளில் ஏதேனும் ஒன்று பழுதுபட்டால் கூட நம்மால் ஒலியுணர்வை முழுமையாகப் பெறமுடியாமல் போகிறாது. எதிர்பாராத நிலையில் காது பழுதுபடுவதால் செவிடாக நேரிடுகிறது. உரக்கப்பேசினால் மட்டுமே சிலருக்குக் கேட்கும். உறவில் மணம் முடிப்போருக்கு இத்தகைய குறைபாடுடைய குழந்தைகள் பிறக்கலாம் எனக் கூறப்படுகிறது. கேட்கும் திறனை அளவிட்டு செவிக்குறைகள் அறியப்படுகின்றன. இத்தகையவர்கள் ஒலியைப் பெருக்கித்தர வல்ல காதொலிக் கருவியைக் காதில் பொருத்திக் கொண்டால் காது நன்கு கேட்கும். முழுச் செவி குறைபாடு உடையவர்களுக்கு இத்தகைய கருவிகளால் பயனில்லை.  
காது கேளாத்தன்மையில் , கடத்தல் வகை கேளாமை, உணர்தல் வகை கேளாமை, கலப்புக் கடத்தல்வகை கேளாமை, நரம்புக் கோளாறுகளால் கேளாமை எனப் பலவகை குறைபாடுகள் உள்ளன.  
புறச்செவி அல்லது நடுச்செவியில் ஏற்படும் கோளாறுகளால் கடத்தல் வகை கேளாமை நோய் உண்டாகிறது. இந்நோயால் பாதிக்கப்படுபவர்களுக்கு காது சிறிதளவு கேட்கும். இதுவொரு தற்காலிகமான பாதிப்பு ஆகும். மருத்துவர்களால் இதை சரிசெய்ய இயலும்.  
காக்லியாவில் உள்ள மயிரிழை செல்கள் பாதிக்கப்பட்டால் உண்டாவது உணர்தல் வகை கேளாமையாகும். இக்குறைபாட்டின் அளவினைப் பொறுத்து கேளாமையின் அளவுகள் மாறுபடும். பல சத்தங்கள் கேட்பது, சில சத்தங்களை மட்டும் கேட்பது, முற்றிலும் எதையுமே கேட்க முடியாமல் இருப்பது போன்ற நிலைகள் இதனால் உருவாகின்றன. இதுவொரு நிரந்தரமான குறைபாடாகும். இக்குறைபாட்டினால் பேச்சுத்தன்மையும் பாதிக்கப்படும்.  
காக்லியாவிற்கும் மூளைக்கும் உள்ள தொடர்பில் ஏற்படும் பிரச்ச்சினைகளால் நரம்பியல் காது கேளாமை ஏற்படுகிறது. இது மரபியல் தொடர்புடையதாகவோ,நடுச்செவி திரவத்தினாலோ, தொற்று நோய்களாலோ, தலைக்காயம், தலையில் மாட்டிக்கொள்ளும் செல்பேசி சாதனங்களாலோ, கனத்த சங்கீதம் கேட்டலாலோ இயந்திரங்களின் கன ஒலியைக் கேட்டதாலோ இக்குறைப்படு தோன்றலாம்.  
கடத்தல் காது கேளாத்தன்மைக்கு பொதுவான காரணம் செவிக்குழாயைச் சார்ந்துள்ள தோலில் அமைந்துள்ள செருமினசு சுரப்பிகளிலிருந்து சுரக்கும் மெழுகினால் புறச்செவி அடைக்கப்படுகிறது. சிலருக்கு இந்த மெழுகானது கடினமாக செவிப்பறை அழுத்துகின்றது. சிரப்பாக வடிவமைக்கப்பட்ட உறிஞ்சுக் குழாய்கள் மூலம் இம்மெழுகினை அகற்றினால் மீண்டும் கேட்கும் தன்மையினை அடையமுடியும்.  
துளையுள்ள செவிப்பறை அமைந்தாலும் கடத்தல் காது கேளாமை உண்டாகும். நடுச்செவியில் தொற்று, வெடிச்சத்தம், தலையில் திடீரென் அடிபடுவதால் உண்டாகும் காயம் ஆகிய காரணங்களால் செவிப்பறையில் துளை உண்டாகிறது. இதனால் நடுச்செவி எலும்புகள் துண்டிக்கப்பட்டு காக்லியாவுடன் தொடர்பு விடுவிக்கப்படுகின்றது.  
அதிர்வலைகள் உட்செவிக்குத் திறம்படக் கடத்தப்பட்டாலும் காக்லியாவும் செவிநரம்பும் பழுதடைவதால் கேளாத்தன்மை ஏற்படுகிறது. இதை உணர் நரம்பியல் காது கேளாத்தன்மை என்பர்.  
முழுமையாகக் குணப்படுத்த இயலாத கடத்தல் காது கேளாமைக்கு கேள் உதவி கருவி பயன்படுகிறது.
# செவி

## கேள் உதவிக் கருவி

கேள் உதவிக் கருவி மின்கலத்தால் இயங்கும் மின்னணு கருவியாகும். தொடர்பினை மேம்படுத்துவதற்காக இக்கருவி ஒலியினைப் பெருக்கி அல்லது மாற்றி அமைக்கின்றது. காது கேள் கருவியில் ஒரு சிறிய ஒலிவாங்கி ஒலியினைப் பெற்று ஒலி அலைகளை மின் சமிக்ஞைகளாக மாற்றுகின்றன. இந்த சமிக்ஞைகளை ஒரு பெருக்கியானது அதிகரிக்கச் செய்து ஒலிபெருக்கியின் மூலம் காது புறக்குழாயிமுள் செலுத்துகிறது. மின் சமிக்ஞைகள் மீண்டும் ஒலி அலைகளாக மாற்ரப்படுகின்றன.  
உட்செல்லும் ஒலியின் அளவினை இக்கருவியில் அமைந்துள்ள ஒரு சிறிய சக்கர வடிவ ஒலிக் கட்டுப்படுத்தியின் மூலம் ஒழுங்கு செய்யலாம்.  
ஒலியினை மிக அதிகமாகப் பெருக்கமடையச் செய்யும் சக்தி வாய்ந்த கருவிகள் தற்சமயம் கிடைக்கின்றன. இக்கருவிகளில் ஒலிவாங்கி, பெருக்கி, மின்கலம் ஆகியவை உடலில் அணியக்கூடிய ஒரு பெட்டியில் அடங்கியுள்ளன. காது அருகிலுள்ள பகுதிக்கு ஒரு மெல்லிய மின்கம்பி மூலம் மின்சாரம் எடுத்துச் செல்லப்படுகிறது.  
கடத்தல் காது கேளாத்தன்மை கொண்ட, குறிப்பாகக் காதுகுழாயில் தொற்றுதல் அல்லது சீழ் வடிதல் போனறவற்ரால் பாதிக்கப்பட்டவர்களுக்கு எலும்பு கடத்தி காதுகேள் கருவியினைப் பயன்படுத்தலாம். இவ்வகை காதுகேள் கருவி ஒரு கண்ணாடி பட்டை அல்லது கூந்தல் பட்டையின் மீது பொருத்தப்படுகிறது.  
ஒலிபெருக்கிய தொலைபேசிகள், அழைப்பு மணி மற்றும் தொலைபேசி மணிக்குப் பதிலாக பிரகாச ஒளி விளக்குகள், இலி உணர் அதிர் கருவிகள், தலையில் பொருத்தும் தொலைபேசியுடன் கூடிய தொலைக்கட்சிப் பெட்டிகள், தொலை தட்டச்சு இயந்திரங்கள், வழிநடத்தும் ஒலிகள் போன்றவை காது கேளாதவர் பயன்படுத்தும் பிற கருவிகளாகும்.
# பெருங்குடல்

**பெருங்குடல்,** அல்லது **பெரிய குடல்** (Large intestine) என்பது முதுகெலும்புள்ள உயிரினங்களின் செரிமான அமைப்பின் கடைசி பகுதியாகும். நீர் இங்குதான் உறிஞ்சப்படுகிறது, மீதமுள்ள கழிவுப்பொருட்களை எல்லாம் சுத்தம் செயது அகற்றுவதற்கு முன்னர் மலமாக சேமிக்கப்படுகிறது. பெருங்குடலை பெரும்பாலான வரையறைகள், ஆரம்பப் பெருங்குடல், பெருங்குடல், மலக்குடல், குதக்கால்வாய் ஆகியவை சேர்ந்த பகுதியை பெருங்குடல் என கூறுகின்றன . ஒருசில வரையறைகள் குதக்கால்வாயை விலக்கி எஞ்சியுள்ள மூன்று பகுதிகளையும் சேர்த்து பெருங்குடல் என்கின்றன .  
மனிதர்களின் பெருங்குடல் அவர்களின் இடுப்புச் சரிவின் வலது புறத்தில் இடுப்புக்கு கீழே அல்லது கீழிருந்து தொடங்குகிறது, இலியம் எனப்படும் சிறுகுடலின் இறுதிப்பகுதியில் குடல்களிடை தடுக்கிதழ் வழியாக இணைகிறது. இங்கிருந்துதான் சீக்கம் எனப்படும் பெருங்குடல் பகுதி ஆரம்பமாகிறது. எனவே பெருங்குடலின் ஆரம்பப்பகுதியான சீக்கத்தை ஆரம்பப் பெருங்குடல் என்றும் அழைக்கலாம். ஆரம்பப் பெருங்குடல் பை போன்ற தோற்றத்துடன் அகலமாக விரிந்து கீழ்வயிற்றுப் பகுதியின் வலது கீழ்முனைப்பகுதியில் காணப்படுகிறது. ஆரம்பப் பெருங்குடலின் மேற்பகுதியிலிருந்து ஏறுபெருங்குடல் தொடங்குகிறது. ஏறு பெருங்குடல் முடிவடையும் இடத்தில் ஆரம்பித்து குறுக்கு வாட்டில் பாய்ந்து செல்லும் பகுதி குறுக்குப் பெருங்குடல் எனப்படுகிறது. பின்னர் இது இடுப்புக் குழியில் கீழிறங்கி மலக்குடலாக நீட்சியடைந்து இறுதியாக குதக்கால்வாயில் முடிவடைகிறது . மொத்தத்தில் மனிதர்களின் பெருங்குடல் சுமார் 1.5 மீட்டர் (5 அடி) நீளமுடையது ஆகும். குடலிறக்கப்பாதையின் மொத்த நீளத்தில் இது ஐந்தில் ஒரு பங்கு ஆகும் .
# பெருங்குடல்

## பெருங்குடலின் அமைப்பு

சீரண மண்டலத்தின் கடைசி பகுதி பெருங்குடல் ஆகும். திடக்கழிவுப் பொருட்களை உடலில் இருந்து வெளியேற்றுவதற்கு முன்னர் அவற்றிலிருந்து தண்ணீரையும் உப்பையும் பிரித்தெடுக்கிறது. தாவரங்களின் உதவியால் (பெரும்பாலும் பாக்டீரியா) உறிஞ்சப்படாத பொருட்களின் நொதித்தல் இங்குதான் நிகழ்கிறது. சிறு குடல் போல, பெருங்குடலில் உணவுகள் மற்றும் ஊட்டச்சத்துக்கள் உறிஞ்சப்படுவதில்லை. ஒவ்வொரு நாளும் பெருங்குடலில் 1.5 லிட்டர் அல்லது 45 அவுன்சு தண்ணீர் வந்துசேருகிறது.
முழுவளர்ச்சி அடைந்த ஒரு மனிதனின் பெருங்குடல் சராசரியாக 166 செ.மீ நீளம் இருக்கும். ( 80 முதல் 313 செ.மீ நீளம் வரையும் இருக்கலாம்). பெண்களுக்கு சராசரியாக இப்பெருங்குடல் 155 செ.மீ நீளம் வரை இருக்கும். (80 முதல் 214 செ.மீ நீளம் வரையும் இருக்கலாம் . பல்வேறு பெருங்குடல் பிரிவுகளின் சராசரி சுற்றளவு சென்டிமீட்டர்களில் கொடுக்கப்பட்டுள்ளது. (சுற்றளவின் எல்லை விகிதம் அடைப்புக் குறிக்குள் கொடுக்கப்பட்டுள்ளது). சீக்கம் அல்லது ஆரம்ப பெருங்குடல் 8.7 (8.0-10.5), ஏறு பெருங்குடல் 6.6 (6.0-7.0), குறுக்குப் பெருங்குடல் 5.8 (5.0-6.5), இறங்கு பெருங்குடல் 6.3 (6.0-6.8), மலக்குடல் 5.7 (4.5-7.5).
# பெருங்குடல்

## பெருங்குடலின் அமைப்பு

### பிரிவுகள்

பாலூட்டிகளின் பெருங்குடலில், ஏறு பெருங்குடல், இறங்கு பெருங்குடல், குறுக்குப் பெருங்குடல், நெளிபெருங்குடல், மலக்குடல் என ஐந்து பகுதிகள் உள்ளடக்கியுள்ளன .
பெருங்குடலின் ஏறு பெருங்குடல், இறங்கு பெருங்குடல், மலக்குடல் மூன்றும் பின் திரும்பும் வயிற்றுறை வகையினதாகவும், சீக்கம் எனப்படும் ஆரம்பப் பெருங்குடல், குடல்வால், குறுக்குப் பெருங்குடல், நெளிபெருங்குடல் முதலியன உட்புற வயிற்றுறை வகையாகவும் பிரிக்கப்படுகின்றன . அடிவயிற்று அறுவைச் சிகிச்சையின் போது பாதிக்கப்பட்டுள்ள பகுதிகளை கண்டறிவதற்கு இவ்வகைபாடு பெரிதும் உதவுகிறது.
# பெருங்குடல்

## பெருங்குடலின் அமைப்பு

### பிரிவுகள்

#### சீக்கமும் குடல்வாலும்

சீக்கம் அல்லது ஆரம்பப் பெருங்குடல் என்பது பெருங்குடலின் முதல் பகுதியாகும், இது செரிமானத்திலும் ஈடுபடுகிறது. குழந்தைப் பருவத்தில் கூம்புவடிவில் காணப்படும் சீக்கத்தின் நுனியில் குடல்வால் தொங்கிக் கொண்டிருக்கும். வயது ஏற ஏற பெருங்குடலின் நீள்வட்ட தசைகளின் இறுதியில் ஒரு பிற்சேர்க்கையாக குடல்வால் காணப்படுகிறது. குடல்வால் செரிமானத்தில் பங்கேற்பதில்லை. குடல்-தொடர்புடைய நிணநீரிழைய திசுக்களின் ஒரு பகுதியாக குடல்வால் கருதப்படுகிறது. குடல்வாலின் செயல்பாடுகள் நிச்சயமற்றதாக உள்ளது, ஆனால் பெருங்குடல் நுண்ணுயிரிகள் தங்கியிருப்பதற்கான ஒரு மாதிரியிடமாக இருப்பதாக சில ஆதாரங்கள் நம்புகின்றன, மற்றும் நோயெதிர்ப்பு செயல்முறையில் நுண்ணுயிர்கள் அழிக்கப்பட்டால், பெருங்குடலில் பாக்டீரியாக்களின் தொகையை அதிகரிக்க இது உதவுவதாகக் கருதப்படுகிறது.
# பெருங்குடல்

## பெருங்குடலின் அமைப்பு

### பிரிவுகள்

#### ஏறு பெருங்குடல்

பெருங்குடலின் முக்கியமான நான்கு பிரிவுகளில் முதலாவது பிரிவு ஏறு பெருங்குடலாகும். இலியமும் ஆரம்பப்பெருங்குடலும் இணையும் இடத்தில் ஆரம்பமாகும் ஏறு பெருங்குடல் வயிற்றுக் குழியின் வழியாக மேல் நோக்கிச் செல்கிறது. குறுக்குப் பெருங்குடலை நோக்கிச் செல்லும் இதன் நீளம் சுமார் எட்டு அங்குலம் அல்லது 20 செ.மீ ஆக உள்ளது.  
பெருங்குடலின் முக்கியப்பணி அங்குவரும் கழிவு திரவத்திலுள்ள நீர் மற்றும் இதர கனிமச் சத்துகளை நீக்கி மறுசுழற்சி செய்வதேயாகும். கழிவறை வால்வு வழியாக சிறு குடலிலிருந்து வெளியேறும் கழிவுப் பொருள் வெளியேறும் போது, முதலில் சீக்கத்தின் வழியாகவும் பின்னர் ஏறுகுடல் வழியாகவும் செல்கிறது. இங்குதான் பிரித்தெடுத்தல் செயல்முறை தொடங்குகின்றது. பெருங்குடலுக்கு செல்கிறது. இவ்விரும்பத்தகாத கழிவுப் பொருள் குடல் அலை இயக்க நடவடிக்கையால் தொடர்ந்து குறுக்குப் பெருங்குடலை நோக்கி நகர்கிறது. சில சமயங்களில் ஏறுகுடல் கெர்லாக் தடுக்கிதழ் மூலம் குடல்வாலுடன் இணைக்கப்பட்டிருக்கும். குடல் வால் பாரம்பரியமான ஒரு பயனற்ற உறுப்பு எனக் கருதப்படுகிறது. இங்கு நிணநீர் உயிரணுக்கள் உயர் செறிவுடன் இருப்பதாகவும் கருதப்படுகிறது. அசைபோடும் உயிரினங்களில் ஏறுகுடல் சுருள் பெருங்குடல் என்ற பெயரால் அழைக்கப்படுகிறது . அனைத்து வயது மற்றும் பாலின வேறுபாடின்றி கணக்கில் எடுத்துக்கொண்டால் பெருங்குடல் புற்றுநோய் பெரும்பாலும் 41% மக்களுக்கு ஏற்படுகிறது .
# பெருங்குடல்

## பெருங்குடலின் அமைப்பு

### பிரிவுகள்

#### குறுக்குப் பெருங்குடல்

ஏறுபெருங்குடல் முடிவடையும் இடத்திலுள்ள கல்லீரல் வளைவில் ஆரம்பித்து குறுக்குவாட்டில் சென்று மண்ணீரல் வளைவு வரை நீடிக்கின்ற அமைப்பு குறுக்குப் பெருங்குடல் எனப்படுகிறது. பரவலான பெருங்குடல் வயிற்றில் இருந்து தொங்கிக்கொண்டிருக்கிறது, இது பெருமளவிலான பெருங்குடல் என்றழைக்கப்படும் பெருங்குடலின் பெரிய அளவிலான இணைப்பாகும். குறுக்குப் பெருங்குடல் வயிற்றில் இருந்து தொங்குகிறது. இது இரைப்பை பெரிய வளைவுடன் தொடர்பு கொண்டுள்ளது. பின்புறப் பக்கத்தின் மீது, குறுக்குவெட்டு பெருங்குடல் முதுகெலும்பு சுவருடன் குடல் இணையம் எனப்படும் வயிற்றறை பிணைப்பு உறையால் இணைக்கப்பட்டுள்ளது. குறுக்குப் பெருங்குடல் உடல் உட்புற உறையால் அடைக்கப்படுகிறது, எனவே இது நகர்கிறது. குறுக்குவெட்டுப் பெருங்குடலின் மூன்றில் இரண்டு பங்கு, மேல் குடல்படலத் தமனியின் ஒரு கிளையான நடுத்தர குடல்படலத் தமனியால் குருதியோட்டம் செய்யப்படுகிறது. இவ்விரு இரத்த வழங்கு பொருட்களுக்கு இடையில் உள்ள நீரகப் பகுதி, நடுக்குடல் மற்றும் சீக்கமும் ஏறுகுடலும் இணைந்த முதல் பிரிவு பெருகுடலுக்கும் இடையில் உள்ள கருவியல் பிரிவை பிரதிநிதித்துவப்படுத்துகிறது. இப்பகுதி குருதியோட்டக் குறைபாட்டால் பாதிக்கப்படுகிறது.
# பெருங்குடல்

## பெருங்குடலின் அமைப்பு

### பிரிவுகள்

#### இறங்கு பெருங்குடல்

பெருங்குடலின் ஒரு பிரிவான இறங்கு பெருங்குடல் மண்ணிரல் வளைவில் ஆரம்பமாகி இடுப்பு விளிம்புவரை நீண்டிருக்கிறது. குறுக்குப் பெருங்குடலில் தொடரும் நீள்வாட்ட தசைப் பட்டைகள் இங்கும் தொடர்கின்றன. மலக்குடலை மலத்தால் நிரப்புவது இறங்கு பெருங்குடலின் ஒரு பணியாகும். மனிதர்களில் மூன்றில் இரண்டு பங்கு பின்திரும்பும் வயிற்றுறையாகும். எஞ்சிய மூன்றாவது பங்கு குறுகிய குடல் இணையமாகும் . இடது பெருங்குடல் தமனியிலிருந்து தமனிக்கான இரத்தம் வழங்கப்படுகிறது. உணவுப் பாதையின் அண்மைக் குடலைக் காட்டிலும் சேய்மையில் இருப்பதால், இறங்கு பெருங்குடலை சேய்மைக் குடல் என்றும் அழைப்பதுண்டு. இப்பகுதியில் பெருங்குடல் நுண்ணுயிரிகளின் அடர்த்தி அதிகமாகும்.
# பெருங்குடல்

## பெருங்குடலின் அமைப்பு

### பிரிவுகள்

#### நெளிபெருங்குடல்

பெருங்குடலின் மற்றொரு பகுதி நெளிபெருங்குடல் பகுதியாகும். இப்பகுதி இறங்கு பெருங்குடலுக்கும் மலக்குடலுக்கும் இடையில் இப்பகுதி அமைந்துள்ளது. ஆங்கிலத்தில் சிக்மோயிடு என்பதன் பொருள் S- வடிவம் என்பதாகும். வடிவத்தை முன்வைத்தே தமிழிலும் நெளி பெருங்குடல் என அழைக்கப்படுகிறது. நெளிபெருங்குடலின் சுவர்கள் தசைகளால் ஆக்கப்பட்டுள்ளது. இத்தசைகள் சுருங்குவதன்மூலம் பெருங்குடலுக்குள் அழுத்தம் அதிகரிக்கப்பட்டு கழிமலம் மலக்குடலுக்கு நகர்த்தப்படுகிறது.
நெளிபெருங்குடல் தமனியின் பல்வேறு கிளைகளில் இருந்து நெளிபெருங்குடலுக்கு இரத்தம் வழங்கப்படுகிறது.
நெளிகுடல் அகநோக்கியைப் பயன்படுத்தி நெளிபெருங்குடல் நோய்களை கண்டறியப்படுகின்றன.
# பெருங்குடல்

## பெருங்குடலின் அமைப்பு

### தோற்றம்

சீக்கம் – பெருங்குடலின் ஆரம்ப முதல்பகுதி
- காலன்பட்டை – மென்தசையின் மூன்று நீளவாட்டுத் தசைகள்.
- வளைமடிப்பு – காலன்பட்டை சுருங்குவதால் ஏற்படும் வீக்கம்
- எபிபுளோயிக் துணையுறுப்பு – உள்ளுறுப்பில் சேரும் சிறு கொழுப்புத்திரள்
பெருங்குடலின் நீளம் முழுவதற்கும் காலன்பட்டை உடன் செல்கிறது. பெருங்குடலைக் காட்டிலும் காலன் பட்டை குட்டையானது ஆகும். பெருங்குடல் நுண்பைகள் கொண்ட வளைமடிப்பாக வீங்குகிறது. இவை சுவர்ப்பேழை போன்ற குடலிடைப் பகுதி வீக்கமாகக் கருதப்படுகிறது .
# பெருங்குடல்

## பெருங்குடலின் அமைப்பு

### இரத்தம் வழங்கல்

மேல் குடல்படலத் தமனி மற்றும் கீழ் குடல்படலத் தமனி ஆகியனவற்றின் கிளைகள் மூலமாக பெருங்குடலுக்கான தமனி<nowiki/>ய இரத்தம் வழங்கப்படுகிறது). இவ்விரு அமைப்புகளுக்கும் இடையிலான தொடர்பு பெருங்குடலின் நீளம் முழுவதற்கும் அதற்கு இணையாகச் செல்லும் விளிம்புத் தமனி வழியாக நிகழ்கிறது. ஆனால் வரலாற்றில் இவ்விரு அமைப்புகளையும் மாறுமியல்புடைய குழல்கள் இணைத்திருப்பதாக நம்பப்பட்டது.
சிரை<nowiki/>களின் வடிகாலும் பொதுவாக பெருங்குடல் தமனியின் இரத்த வழங்கலைப் பிரதிபலிக்கிறது, கீழ் குடல்படல சிரை மண்ணீரல் சிரைக்கும், மேல் குடல்படலச் சிரை மண்ணீரல் சிரையை இணைத்து கல்லீரல் நுழைச்சிரையை உருவாக்கி பின்னர் கல்லீரலுக்குள் நுழைகிறது.
# பெருங்குடல்

## பெருங்குடலின் அமைப்பு

### நிணநீர் வடிகால்

குடற்பால் பெருநாளத்தில் திறக்கும் பெருங்குடல் நிணநீர்கணுக்களுக்கும் மேல்குடல்படல நிணநிர் கணுக்களுக்கும் ஏறு பெருங்குடலில் இருந்தும் , குறுக்குப் பெருங்குடலின் மூன்றில் இரண்டு பங்கிலிருந்தும் நிணநீர் வருகிறது. இவ்வாறே, இறங்கு பெருங்குடல், நெளிபெருங்குடல், குறுக்குப் பெருங்குடலின் மூன்றில் ஒரு பகுதியிலிருந்து வரும் நிணநீர் மேற்புற மலக்குடல் வழியாக கீழ் குடல்படல நிணநீர் கணுக்களுக்கு வருகிறது. சீப்பு போன்ற கோட்டிற்கு கீழுள்ள குழாய் கவட்டை நிணக்கணுவில் திறக்கிறது .  
ஒரு குறிப்பிட்ட வயதுக்கு மேற்பட்டவர்களுக்கு பெருங்குடல் அகநோக்கு ஆய்வு கடினமாக உள்ளது என்பது மறைமுகமான ஒரு சுகாதார இடர்பாடு ஆகும். மேலும் தேவைக்கு மேற்பட்ட பெருங்குடல் நீளம் உள்ள நிகழ்வுகளில் இந்த ஆய்வை மேற்கொள்ள இயலாமலும் போவதுண்டு. இத்தகைய நிகழ்வுகளில் சிறப்புக் கருவிகளின் பயன்பாடு பயனுள்ளதாகக் கருதப்படுகிறது .
# பெருங்குடல்

## நுண்ணளவு உடற்கூற்றியல்

### பெருங்குடல் குழிவுகள்

பெருங்குடலின் சுவர்கள் புறத்திசு உட்குழிவுகள் கொண்ட எளிய தூண்வடிவ எபிதீலிய திசுக்களால் ஆக்கப்பட்டுள்ளது. புறத்திசு உட்குழிவுகள் சிறுகுடல் சுரப்பிகள் அல்லது பெருங்குடல் குழிவுகள் என்று அழைக்கப்படுகின்றன. பெருங்குடல் குழிவுகள், நுண்ணிய தடிமனான சுவராலான சோதனைக் குழாய்களைப் போன்று குழாயின் நீளத்திற்கு கீழே மத்தியில் துளை கொண்ட வடிவத்துடன் காணப்படுகிறது.
நான்கு வகையான திசுப் பிரிவுகள் இங்கு காணப்படுகின்றன. உட்குழிவுகளின் நீளவாக்கிற்கு குறுக்காக இரண்டும் உட்குழிவுகளின் நீளவாக்கிற்கு இணையாக இரண்டும் அவை காணப்படுகின்றன. சைட்டோகுரோம் சி ஆக்சிடேசு துணை அலகு1 வகை மைட்டோகண்டிரிய புரதத்தை செல்கள் உற்பத்தி செய்கின்றன என்றால், எதிர்ப்புத்திசு வேதியியலின் படி பழுப்பு- ஆரஞ்சு நிறத்தில் படத்தில் உள்ள செல்கள் நிறம் மாற்றப்பட்டுள்ளன. உட்குழிவு சுவர்களின் வெளிவிளிம்பிலுள்ள வரிசைச் செல்களின் உட்கருக்கள் ஏமோடாக்சிலினுடன் நீல-சாம்பல் நிறத்திற்கு மாற்றப்பட்டுள்ளன. சி மற்றும் டி பலகை அமைவுகளில் உள்ளபடி, உட்குழிவுகள் 75 முதல் 110 செல்கள் வரை அளவுள்ள நீளத்தைக் கொண்டுள்ளன. உட்குழிவுகளின் சராசரி சுற்றளவு 23 செல்கள் இருப்பதாக பேக்கர் மற்றும் பிறர் கண்டறிந்தனர். எனவே, இங்கே காட்டப்பட்டுள்ள படத்தின்படி, ஒரு பெருங்குடல் உட்குழிவில் சராசரியாக 1,725 முதல் 2530 செல்கள் உள்ளன. பெருங்குடல் உட்குழிவுகளில் சிறிய எண்ணிக்கையிலான உட்குழிவுகளில் 1500 முதல் 4500 செல்கள் இருப்பதாக நூட்பூம் மற்றும் பிறர் கணக்கிட்டுள்ளனர். ஒரு பெருங்குடல் உட்குழிவுக்கு 1500 முதல் 4900 வரையிலான செல்கள், சிறிய எண்ணிக்கையிலான உட்குழிவுகளில் மட்டும் காணப்படுகின்றன. உட்குழிவின் அடிப்புறத்தில் செல்கள் உருவாகி உட்புறத்தில் நிலைபெறுவதற்கு முன்னர் அதன் அச்சிலேயே மேல்நோக்கி நகர்கின்றன.
# பெருங்குடல்

## செயல்பாடுகள்

பெருங்குடலின் முக்கியப்பணி அங்கு வரும் நீர் சோடியம் உள்ளிட்ட பிற கனிமங்களை உள்ளிழுத்தலேயாகும். இறுதிச் சிறுகுடலிலிருந்து வரும் திரவத்தினை மலக்குடலுக்கு அனுப்புவதற்கு முன் கூழ்மலமாக பெருங்குடல் மாற்றுகிறது. பெருங்குடல் பாக்டீரியாக்களால் உண்டாக்கப்படும் வைட்டமின்களை பெருங்குடல் உறிஞ்சுகிறது.
சீக்கத்தின் உட்புற மேற்பரப்பில் குடல்வால் இனைக்கப்பட்டுள்ளது. இது செரிமானத்தில் பங்கேற்பதில்லை. குடல்-தொடர்புடைய நிணநீரிழைய திசுக்களின் ஒரு பகுதியாக கருதப்படுகிறது. இதன் செயல்பாடுகள் நிச்சயமற்றதாகவும், பெருங்குடல் நுண்ணுயிரிகள் தங்கியிருப்பதற்கான ஒரு மாதிரியிடமாக இது இருப்பதாகவும் சில ஆதாரங்கள் நம்புகின்றன, மற்றும் நோயெதிர்ப்பு செயல்முறையில் நுண்ணுயிர்கள் அழிக்கப்பட்டால், பெருங்குடலில் பாக்டீரியாக்களின் தொகையை அதிகரிக்க இது உதவுவதாகவும் கருதப்படுகிறது .  
பகுதியாக செரிமானம் அடைந்த துவக்க நிலை உணவு இந்த குழாயை அடைகின்ற நேரத்தில், பெரும்பாலான சத்துக்கள் மற்றும் 90% தண்ணீர் முதலியன உடலால் உறிஞ்சப்படுகின்றன. இந்நிலையில் சோடியம், மக்னீசியம், குளோரைடு போன்ற சில மின்பகுளிகளும் செரிமானம் அடையாத அமைலோசு, உணவு நார்ப்பொருள் போன்ற உட்கொள்ளப்பட்ட உணவுப் பொருட்களுடன் சேர்ந்து இங்கு எஞ்சியிருக்கின்றன. பகுதியாக செரிமானம் அடைந்த துவக்க நிலை உணவு பெருங்குடல் வழியாக நகர்கையில் எஞ்சியுள்ள நீர் முழுவதும் நீக்கப்படுகிறது. எஞ்சியிருப்பது பெருங்குடல் கோழை மற்றும் பாக்டீரியாக்களுடன் கலந்து மலமாக மாறுகிறது. ஏறுகுடலில் திரவநிலையில் வரும் மலத்திலுள்ள அதிகப்படியான நீர் இங்கு நீக்கப்பட்டு திண்ம நிலையாக்கப்படுகிறது. பின்னர் இது இறங்கு குடலுக்கு நகர்கிறது .  
சில நார்ப்பொருட்களை தன் ஊட்டத்திற்காக சிதைக்கும் பாக்டீரியா அசிட்டேட்டு, புரொப்பியோனேட்டு மற்றும் பியூட்டடைரேட்டு போன்றவற்றை கழிவுப்பொருட்களாக உருவாக்குகிறது. இதேநேரத்தில் பெருங்குடலின் வரிசைச் செல்களும் அவற்றின் ஊட்டத்திற்காக இவற்றைப் பயன்படுத்துகின்றன . புரதம் எதும் இங்கு இருப்பதில்லை. மனிதர்களிடத்தில் 10% அளவிற்கு செரிமானம் அடையாத கார்போவைதரேட்டுகள் இங்கு உள்ளன. உணவுக்கு ஏற்றார்போல இவற்றின் அளவு மாறுபடுகிறது . குரங்குகள், மனிதக் குரங்குகள் போன்ற பெரிய பெருங்குடல் விலங்கினங்களில் இவை அதிகமாக உள்ளன. பெருங்குடலில் செரிமான நொதிகள் ஏதும் சுரக்கப்படுவதில்லை. வேதியியல் சார்ந்த செரிமானம் முழுவதும் சிறுகுடலிலேயே முடிந்துவிடுகிறது. பெருங்குடலின் அமிலக்காரக்குறியீட்டு அளவு 5.5 முதல் 7 வரையிலும் மாறுபடுகிறது .
# பெருங்குடல்

## செயல்பாடுகள்

### நிலையான சவ்வூடுபரவல் மாறல்விகிதம்

பொதுவாக பெருங்குடலில் நீர் உறிஞ்சும் நிகழ்வு, சளிச்சவ்வு நிர்வாகப்பாதை சவ்வூடு பரவல் அழுத்தத்தின் மாறல் விகிதத்திற்கு எதிராக நிகழ்கிறது. நிலையான மாறல் விகித சவ்வூடுபரவல் என்பது சிறுகுடலில் நிகழும் சவ்வூடுபரவல் மாறல் விகிதத்திற்கு எதிரான தண்ணீர் மீளுறிஞ்சலைக் குறிக்கும். சிறுகுடல் குழாய்களில் ஆக்ரமித்துள்ள செல்களின் சோடியம் அயனிகள் செல்களிடை ஊடழுத்தத்தை உயர்த்துகின்றன. இந்த அதியழுத்தத் திரவம் சவ்வூடுபரவல் அழுத்தத்தை தோற்றுவிக்கிறது. இதனால் பக்கவாட்டு இடைவெளி மற்றும் இறுக்கமான சந்திப்புகளில் தண்ணீர் செலுத்தப்படுகிறது. பின்னர் இத்தண்ணீர் அடிப்புற சவ்வுப்படலத்திற்கு குறுக்கிலும் நுண்குழாய்களுக்குள்ளும் செல்கிறது. மீண்டும் சோடியம் அயனிகள் செல்களிடை திரவத்திற்குள் உந்தப்படுகிறது. . ஒவ்வொரு படிநிலையிலும் தண்ணீர் சவ்வூடுபரவல் மாறல் விகிதத்தின் கீழ் இறங்கினாலும். ஒட்டு மொத்தத்தில் நோக்குகையில் சோடியம் அயனிகள் செல்களிடை திரவத்தில் உந்தப்படுவதால் தண்ணீர் வழக்கமாக சவ்வூடு பரவல் அழுத்தத்தின் மாறல் விகிதத்திற்கு எதிராகவே நிகழ்கிறது என்பதை கருத்திற் கொள்ள வேண்டும். சிறுகுடலுக்குள் உள்ள செல்களிடை திரவத்தின் அழுத்தத்துடன் ஒப்பிடுகையில், நுண்குழாய்களில் உள்ள இரத்தம் அதியழுத்தத்துடன் இருந்தாலும் பெருங்குடல் தண்ணிர் உறிஞ்சுவதை இது அனுமதிக்கிறது.
# பெருங்குடல்

## செயல்பாடுகள்

### குடல் நுண்ணுயிர்கள்

பல்வேறு வகையான செயல்பாடுகளைச் செய்வதற்காக 700 வகை பாக்டீரியாக்கள், பூஞ்சைகள், புரோட்டோசோவா மற்றும் ஆர்கீயா போன்ற உயிர்னங்கள் பெருங்குடலில் உள்ளன. இவ்வுயிரினங்களின் பன்முகத்தன்மை வகைப்பாடு உனவையும் புவியியலையும் அடிப்படையாகக் கொண்டு மாறுபடுகிறது. மனித குடலில் 100 டிரில்லியன் நுண்குழல்கள் 200 கிராம் எடையளவிற்கு காணப்படுகின்றன. பெரும்பாலும் இவற்றில் பரவலாக அடங்கியுள்ள நுண்ணுயிரிகள் யாவும் சமீபத்தில் "கண்டுபிடிக்கப்பட்டவை" அல்லது வேறு வார்த்தையால் சொல்வதென்றால் "மறக்கப்பட்ட உறுப்பு" என்று கருதப்படுபவையாகும்.  
இப்பகுதியில் வாழும் பாக்டீரியாக்களால் உருவாக்கப்பட்ட சில பொருட்களை பெருங்குடல் உறிஞ்சுகிறது. பெருங்குடலால் உறிஞ்சப்படாத பாலிசாக்கரைடுகள் (இழை) குறுகிய சங்கிலி கொழுப்பு அமிலங்களாக பெருங்குடல் வாழ் பாக்டீரியா மூலம் வளர்சிதை மாற்றம் அடைந்து செயலற்ற பரவல் மூலம் உறிஞ்சப்படுகிறது. இந்த கொழுப்பு அமிலங்கள் உருவானதன் விளைவாக பெருகும் அமிலத்தன்மையை சீராக்க பெருங்குடலில் சுரக்கும் பைகார்பனேட்டு உதவுகிறது.  
இரத்தத்தால் உறிஞ்சப்படுவதற்காக இந்த பாக்டீரியாக்கள் அதிக அளவில் வைட்டமின்களை குறிப்பாக வைட்டமின் கே மற்றும் பயோட்டின் ஆகியவற்றை உருவாக்குகின்றன. இருந்தபோதிலும் பொதுவாக அன்றாட தேவையின் ஒரு சிறு பகுதியை மட்டுமே இவை வழங்குகின்றன. உணவு உட்கொள்வதால் கிடைக்கும் வைட்டமின்களின் அளவு குறையும் போது பாக்டீரியாக்களால் உருவாக்கப்படும் வைட்டமின்கள் குறிப்பிடத்தக்க ஒரு பங்களிப்பாக விளங்குகின்றன. பெருங்குடல் பாக்டீரியாவால் உருவாக்கப்பட்ட வைட்டமின்கள் உறிஞ்சப்படுவதையே ஆதாரமாக நம்பியிருப்பவர்கள் வைட்டமின் குறைபாடு உள்ளவர்கள் ஆகலாம். நுண்ணுயிர் எதிர்ப்பி சிகிச்சையளிப்பதன் மூலம் பாக்டிரியா உற்பத்தியை எதிர்க்கும் இனங்களையும், நோய் உண்டாக்கும் பாக்டீரியாக்களையும் கட்டுப்படுத்தலாம் .
பாக்டீரியாக்களால் உணவு சிதைக்கப்படும் போது இயல்பாகவே வாயு உற்பத்தியாகிறது. இவ்வாயுவில் நைட்ரசன், கார்பனீராக்சைடு போன்ற வாயுக்களும் சிறிதளவு ஐதரசன், மீத்தேன், ஐதரசன் சல்பைடு போன்ற வாயுக்களும் கலந்துள்ளன. செரிக்கப்படாத பாலிசாக்ரைடுகள் பாக்டீயாக்களால் நொதிக்கப்படுவதால் இவ்வாயுக்கள் உருவாகின்றன. இவ்வாறு உருவாகும் வாயு குடலால் உறிஞ்சப்பட்டு இரத்த ஓட்டத்தால் நீக்கப்படும். நீக்கப்படாத வாயு மலத்துவாரத்தில் வெளியேறுகிறது.  
பெருங்குடலை சளிச்சவ்வு படலம் பாக்டிரியத் தாக்குதல்களில் இருந்து காக்கிறது .
# பெருங்குடல்

## செயல்பாடுகள்

### பெருங்குடல் மருத்துவம்

மலச்சிக்கல், வயிற்றுப்போக்கு, மலம் அடக்க இயலாமை, கட்டுபாடின்றி மலம் வெளியேறல், இரத்தக் கசிவு, சளி வெளியேறுதல், வயிற்றுவலி, மலம் கழிக்கும் போது வலி முதலியவை பெருங்குடல் நோய்களின் அறிகுறிகளாகும்.
- இரத்தக்குழாய்கள் இயல்புபிறழ்வு
- குடல்வாலழற்சி
- நாள்பட்ட வயிற்றுவலி
- பெருங்குடல் அழற்சி
- பெருங்குடல் புற்றுநோய்
- மலச்சிக்கல்
- குரோன் நோய்
- பெருங்குடல் கட்டிகள்
- மலக்குடல் ஏற்றம் அல்லது மலக்குடல் இறக்கம்
- பெருங்குடல் பிதுக்க நீட்சிகள்
- வயிற்றுப்போக்கு போன்றவை சில முக்கியமான பெருங்குடல் நோய்களாகும்.
# பெருங்குடல்

## செயல்பாடுகள்

### பெருங்குடல் அகநோக்கி

வளையும் ஒளியிழை அகநோக்கியின் உதவியால் பெருங்குடலை முழுமையாக பரிசோதிக்கலாம். பெருங்குடலை நன்றாக சுத்தம் செயத பின்னரே இப்பரிசோதனையை மேற்கொள்ளமுடியும். இப்பரிசோதனைக்கான காலம் அதிகமாவதுடன் ஒரு கடினமான பணியாகவும் இப்பரிசோதனை கருதப்படுகிறது. பொதுவாக அகநோக்கிப் பரிசோதனைகள் மேற்கொள்ளும்போது திசுப்பரிசோதனையும் செய்யப்படுகிறது. இதனால் தொங்கு கட்டிகளை நீக்கமுடியும்.  
குறுகிய பெருங்குடல் , மலக்குடல் புற்றுநோய் போன்ற நோய்களின் இருப்பைக் கண்டறிய குறுகிய பெருங்குடல் அகநோக்கி பயன்படுகிறது.
# பகுப்பு:விக்கிப்பீடியா சிறப்புக் கட்டுரைகள்

af:Kategorie:Voorbladartikels
als:Kategorie:Wikipedia:Bsunders glungener Artikel
an:Categoría:Articlos destacatos
ang:Flocc:Fulgōd ȝeƿritu
ar:تصنيف:مقالات مختارة
ast:Categoría:Uiquipedia:Artículos destacaos
bar:Kategorie:Berig
bat-smg:Kateguorėjė:Vikipedėjės pavīzdėnē straipsnē
be-x-old:Катэгорыя:Вікіпэдыя:Абраныя артыкулы
bg:Категория:Избрани статии
bs:Kategorija:Odabrani članci
ceb:Kategoriya:Mga napiling artikulo
da:Kategori:Fremragende artikler
de:Kategorie:Wikipedia:Exzellent
en:Category:Featured articles
eo:Kategorio:Elstaraj artikoloj
es:Categoría:Wikipedia:Artículos destacados
et:Kategooria:Eeskujulikud artiklid
eu:Kategoria:Nabarmendutako artikuluak
fa:رده:مقالههای برگزیده
fi:Luokka:Suositellut sivut
fo:Bólkur:Mánaðargrein
fr:Catégorie:Article de qualité
gl:Categoría:Wikipedia:Artigos de calidade
gv:Ronney:Artyn reiht
he:קטגוריה:ערכים מומלצים
hr:Kategorija:Izabrani članci
hsb:Kategorija:Ekscelentny
hu:Kategória:Kiemelt cikkek
ia:Categoria:Wikipedia:Articulos eminente
is:Flokkur:Wikipedia:Úrvalsgreinar
it:Categoria:Voci in vetrina
ja:Category:秀逸な記事
ka:კატეგორია:რჩეული სტატიები
kk:Санат:Уикипедия:Таңдаулы мақалалар
kl:Sumut atassuseq:Anbefalet
ko:분류:알찬 글
krc:Категория:Википедия:Сайланнган статьяла
kv:Категория:Википедия:Бур гижӧдъяс
lad:Katēggoría:Artikolos valutosos
lt:Kategorija:Vikipedijos pavyzdiniai straipsniai
lv:Kategorija:Vērtīgi raksti
mk:Категорија:Избрани статии
ml:വർഗ്ഗം:തിരഞ്ഞെടുത്ത ലേഖനങ്ങൾ
mt:Kategorija:Artikli fil-vetrina
nn:Kategori:Wikipedia/Gode artiklar
no:Kategori:Utmerkede artikler
pl:Kategoria:Artykuły na medal
pt:Categoria:!Artigos destacados
ro:Categorie:Articole de calitate
ru:Категория:Википедия:Избранные статьи
sh:Kategorija:Izabrani članci
simple:Category:Very good articles
sk:Kategória:Wikipédia:Najlepšie články
sl:Kategorija:Vsi izbrani članki
sv:Kategori:Wikipedia:Utmärkta artiklar
sw:Jamii:Makala nzuri
szl:Kategoria:Wyrůżńůne artikle
th:หมวดหมู่:บทความคัดสรร
tl:Kategorya:Napiling artikulo
tt:Төркем:Şäp mäqälä
udm:Категория:Википедия:Быръем статьяос
uk:Категорія:Вибрані статті
vi:Thể loại:Bài viết chọn lọc
vo:Klad:Yegeds gudik
wa:Categoreye:Raspepyî årtike
yi:קאַטעגאָריע:רעקאמענדירטע ארטיקלען
yo:Ẹ̀ka:Àwọn àyọkà pàtàkì
zh:Category:特色条目
# கணித நிறுவல்

, ஆயிரம் ஆண்டுகளாக நிறுவல் எழுதல் நுட்பங்களைக் கற்பிக்கும் பாட நூலாகிய யூக்கிளிடின் *அடிப்படைகள்* *(Elements)* நூலின் மிகப்பழைய நிலவல் பகுதிகள். இந்த விளக்கப்படம் நூல் II, முற்கோள் 5 இல் உள்ளது.]]  
கணிதத்தில் **கணித நிறுவல்** என்பது, அத்துறையின் வரையறைகளுக்கு உட்பட்ட வகையில், கணிதவியல் கூற்று ஒன்றை ஏற்றுக்கொள்ளத்தக்க வகையில் நிறுவதாகும். இங்கு, நிறுவல் என்பது தருக்க அடிப்படையில் உய்த்தறியும் ஒரு முறை யே. ஓர்வுகள் அல்லது செய்முறைகள் வழியாகப் பெறப்படுவது அல்ல. அதாவது, ஓர் எடுகோள், ஒரு விதிவிலக்குக் கூட இல்லாமல் அது பயன்படுத்தப்படும் எல்லாச் சூழல்களுக்கும் உண்மை என்பதை, நிறுவல் விளக்கவேண்டும். இதற்கு விவாதத்தின்போது முன்பே நிறுவிய கூற்றுகளான தேற்றங்களைப் பயன்படுத்தலாம். கொள்கையளவில், எந்தவொரு நிறுவலையும் நுண்மையாகத் தொடர்ந்து சென்றால் , அது முடிவில் அடிப்படை நடைமுறை உண்மைகளான அடிக்கோள்களில் முடிவதைக் காணலாம். , இது ஆனால் ஏற்கெனவே ஏற்ற உய்த்தறியும் விதிகளைப் பின்பற்றி அமையும். . நிறுவல்கள் என்பன அறுதிநிலை கொணர்முறை அல்லது விரிமுறை ஏரணத்துக்கான எடுத்துகாட்டுகள் ஆகும். இவை புலனறிவுச் சான்றுகள், விவாதங்களில் இருந்தும் பகுத்தறிவுக்கு உகந்த எதிர்பார்ப்புகளாகிய முடிவுறாத விரிநிலை ஏரணத்தில் இருந்தும் பாகுபடுத்திப் பார்த்தல் வேண்டும். நிறுவல் என்பது அனைத்துச் சூழல்களிலும் உண்மையாகும் கூற்றாக விளக்கப்படவேண்டும். சில நிறுவப்பட்ட நேர்வுகளை மட்டும் கருதக்கூடாது. சரியாக இருக்கக்கூடும் என நம்பப்படும் ஆனால் நிறுவப்படாத ஒரு கூற்று, ஊகம் எனப்படும்.  
நிறுவல் தருக்கத்தைப் பயன்படுத்துகிறது எனினும், வழமையாக இயல்பான மொழியும் பயன்படுத்தப்படுகின்ற காரணத்தால் நிறுவலில் ஓரளவு மயக்க நிலையும் (ambiguity) காணப்படுவதுண்டு. உண்மையில் எழுத்துமூலக் கணிதத்தில் பெரும்பாலான நிறுவல்கள் முறைசாராத் தருக்கத்தைப் (informal logic) பயன்படுத்துகின்றன. தூய முறைசார் நிறுவல்கள் நிறுவல் கோட்பாட்டில் கையாளப்படுகின்றன. முறைசார்ந்த நிறுவலுக்கும், முறைசாரா நிறுவலுக்கும் இடையிலான வேறுபாடு தற்காலத்திலும், முன்னரும் கைக்கொள்ளப்பட்ட கணிதச் செயல்முறைகள் பற்றிய பல ஆய்வுகளுக்கு வித்திட்டுள்ளது. கணித மெய்யியல், நிறுவல்களில் மொழியினதும், தருக்கத்தினதுமான பங்களிப்புகளைக் கருத்தில் எடுத்துக்கொள்கிறது.  
உண்மை என நிறுவப்பட்ட ஒரு கூற்று தேற்றம் (theorem) எனப்படும். நிறுவப்பட்ட ஒரு தேற்றத்தை வேறு கூற்றுக்களை நிறுவுவதற்குப் பயன்படுத்தலாம். பிற தேற்றங்களை நிறுவுவதற்கு அடிப்படையாகப் பயன்படும் தேற்றங்களை *கிளைத்தேற்றங்கள்* (lemma) எனக் குறிப்பிடுவர். அடிக்கோள்கள் என்பன ஒருவரால் நிறுவப்படத் தேவையற்ற அடிப்படை உண்மையை வெளிப்படுத்தும் கூற்றுக்கள் ஆகும்.
# கணித நிறுவல்

## சொற்பிறப்பியலும் வரலாறும்

### சொற்பிறப்பியல்

"proof" எனும் ஆங்கிலச் சொல் ஓர்தல் அல்லது சோதித்தல் எனும் பொருள்கொண்ட *probare* இலத்தீனச் சொல்லில் இருந்து வந்ததாகும். பின்னதை நேரடியாகச் சார்ந்த ஆங்கிலச் சொற்களாக "probe", "probation", "probability" ஆகியவை அமைகின்றன. எசுப்பானிய மொழி சார்ந்த *probar* எனும்சொல்முகர், சுவை, தொடு, ஓர் (சோதி) என்பனவாகும். இதாலிய மொழி சார்ந்த *provare* என்பதன் பொருள் முயல் (வி) என்பதாகும். செருமானிய மொழி சார்ந்த *probieren* என்பதும் முயல் (வி) என்பதே. "probity" எனும் ஆங்கிலச் சொல் முதலில் சட்டப்படியான சான்றளிப்பைக் குறிப்பதாக உள்ளது. அதிகாரம் வாய்ந்த ஒருவர், குறிப்பாக நிலக்கிழார் சான்றளிக்க ஏற்றவராகக் கருதப்பட்டார். சான்றளிப்பது அவரது அதிகார வரம்புக்கு விடப்பட்டுள்ளது . எனவே புற புலனறிவு சார்ந்த சான்றேதும் கருதப்படவில்லை.
# கணித நிறுவல்

## சொற்பிறப்பியலும் வரலாறும்

### வரலாறு

கணித நிறுவலுக்கு முன்பு படங்கள், ஒப்புமைகள் போன்ற உய்த்தறியும் கருவிகளைப் பயன்படுத்தும் உண்மைகாண்திற விவாதங்கள் மெய் நிறுவலில் நிலவின. ஒரு முடிவைச் செயல்முறையில் விளக்கும் எண்ணக்கரு முதலில் நில அளவையியல் எனப்பொருள்பட்ட வடிவியலில் தோன்றியிருக்க வாய்ப்புண்டு. கணித நிறுவல் முதலில் கிரேக்க கணிதவியலில் தோன்றியது. இது அப்போதைய மாபெரும் அறிவடைவாக அமைந்தது. தெலேசு (கி.மு 624–546 ), சீயோசின் இப்போக்கிரட்டீசு (கி.மு 470-410) ஆகிய இருவரும் வடிவியலில் சில தேற்றங்களை நிறுவினர். யுடாக்ச்சு (கி.மு 408–355 ), தியேடெட்டசு (கி.மு 417–369)ஆகிய இருவரும் சில தேற்றங்களை உருவாக்கினர். ஆனால், அவற்றை நிறுவவில்லை. அரிசுடாட்டில் (கி.மு 384–322) வரையறைகள் ஏற்கெனவே நிறுவிய கருத்துப்படிமங்களில் இருந்து வரையறுக்க வேண்டிய கருத்துப்படிமத்தை விளக்கவேண்டும் எனக் கூறினார். கி.மு 300 அளவில் யுக்கிளிடு இன்றும் பயன்படும் அடிக்கோளியல் முறையைப் பயன்படுத்தி கணித நிறுவலில் புரட்சி செய்தார். அடிக்கோள்களையும் வரையறுக்கப்படாத சொற்களையும் பயன்படுத்தி தேற்றங்களை கொணர்வு அல்லது பகுமுறை ஏரணத்தால் நிறுவினார்.20 ஆம் நூற்றாண்டின் இடைப்பகுதி வரை, மேலைநாடுகளில் கற்றோர் எனப்பட்டவர் எவரும் இவரது நூலாகிய *அடிப்படைகள்* எனும் நூலைக் கட்டாயமாகப் படித்தனர். பித்தாகோரியத் தேற்றம் போன்ற வடிவியலின் தேற்றங்கள் மட்டுமன்றி, இந்நூல் எண்சார் கோட்பாடு 2 இன் குழிப்பு வேர் அல்லது வருக்கமூலம் ஒரு பகா எண்ணே என்பதற்கான நிறுவலும் ஈரிலாத பல முதன்மை எண்கள் நிலவுகின்றன எனும் கூற்றும் அடங்கியதாய் விளங்கியது.  
அடுத்த கட்ட வளர்ச்சி இடைக்கால இசுலாமியக் கணிதவியல் வழியாக ஏற்பட்டது. தொடக்கநிலைக் கிரேக்க நிறுவல்கள் வடிவியல் விளக்கங்களாக விளங்க, இசுலாமியக் கணிதவியலாலர்கள் தோற்றுவித்த எண்ணியல், இய்ற்கணிதவியல் வளர்ச்சி மிகவும் பொதுவான நிறுவல்கள் ஏற்பட வழிவகுத்தது. இவை வடிவியலை எவ்விதத்திலும் சார்ந்திருக்கவில்லை. கி.பி 10 ஆம் நூற்றாண்டில் ஈராக்கிய கணிதவியலாளராகிய அல்-ஆழ்சிமி (Al-Hashimi) எண்களுக்கான பொது நிறுவல்களைக் கோடுகளின் பெருக்கலையும் வகுத்தலையும் கருதும்போது தந்தார். இம்முறையைப் பின்பற்றி இவர் பக்க எண்கள் நிலவுதலுக்கான நிறுவலைத் தந்தார்.
அல்-பக்ரி ( *Al-Fakhri*) (1000) எனும் நூலில் அல்-கராஜி, எண்ணியல் வரிசைமுறை (எண்ணியல் தொடர்) சார்ந்த கணிதவியல் விரிதொகு உய்த்தறிமுறை நிறுவலை அறிமுகப்படுத்தினார். இவர் இந்த நிறுவலை ஈருறுப்புத் தேற்றத்தையும் பாசுகல் முக்கோணத்தின் இயல்புகளையும் நிறுவப் பயன்படுத்தினார். அல்காசன் முதன்முதலாக யூக்கிளிடிய வடிவியலின் இணை எடுகோள்களை நிறுவிட, எதிர்மறுப்பு நிறுவல் முறையை உருவாக்கினார்.  
தற்கால நிறுவல் சார்ந்த கோட்பாடு, நிறுவல்களை விரிதொகு ஏரண முறையில் வரையறுத்த தரவுக் கட்டமைப்புகளாகக் காண்கிறது. இப்போது அடிக்கோள்கள் எவ்வகையிலும் எப்பொருளிலும் உண்மையெனக் கொள்ளப்படுவதில்லை; இந்நிலை, மாற்று அடிக்கோள்களின் கணத்தைச் சார்ந்து இஅணையான கணிதவியல் கோட்பாடுகளை உருவாக்க விடுகிறது அடிக்கோளியல் கணக்கோட்பாடும் யூக்கிளிடியமற்ற வடிவியலும் இத்தகைய எடுத்துக்காட்டுக் கோட்பாடுகள் ஆகும்.
# கணித நிறுவல்

## இயல்பும் நோக்கமும்

நடைமுறையில் பின்பற்றுதலின்படி, நிறுவல் இயற்கை மொழியில் விவரிக்கப்படுகிறது. இங்கு நிறுவல் என்பது கேட்போர் ஏற்கும்படி, ஒரு கூற்றின் உண்மையை விளக்கும் சீரிய விவாதம் ஆகும். இங்கு சீரியநிலை என்பதன் செந்தரம் முழுமை வாய்ந்ததல்ல. அது வரலாறு முழுக்க மாறிக்கொண்டே வந்துள்ளது. பல்வேறு குழுவுக்குப் பல்வேறு வேறுபட்ட நிறுவல் தரப்படலாம். இது ஏற்பு பெற அக்குழுவின் சீரியநிலைப் பொருளில் கூற்றுகள் அமையவேண்டும்; குழப்பமான விவாதமும் முழுமையற்றவையும் அக்குழுவால் ஏற்கப்படாது.
# கணித நிறுவல்

## நிறுவல் முறைகள்

### நேரடி நிறுவல்

நேரடி நிறுவலில், அடிக்கோள்கள், வரையறைகள், முன்பே நிறுவப்பட்ட தேற்றங்கள் என்பன தருக்க முறையில் ஒன்றிணைக்கப்படுகின்றன. எடுத்துக்காட்டாக, இரண்டு இரட்டை முழுஎண்களின் கூட்டுத்தொகை எப்பொழுதும் இரட்டை எண்ணே என நிறுவுவதற்கு நேரடி நிறுவல் முறையைப் பயன்படுத்தலாம்.  
: *x* , *y* எனும் இரண்டு இரட்டைப்படை முற்றெண்களைக் கருதுவோம்.. அவை இரட்டைப்படையாக அமைதலால், அவற்றை *a* , *b* ஆகிய முற்றெண்களுக்கு, *x*&nbsp;=&nbsp;2*a* , *y*&nbsp;=&nbsp;2*b* என எழுதலாம். எனவே, அவற்ரின் கூட்டுத்தொகை *x*&nbsp;+&nbsp;*y*&nbsp;= 2*a*&nbsp;+&nbsp;2*b*&nbsp;= 2(*a*+*b*) ஆகும். எனவே, *x*+*y* இரு காரணிகளைக் கொண்டமைகிறது. எனவே வரையறைப்படி, இது இரட்டைப்படை முற்றெண் ஆகும். இதனால், எந்த இரு இரட்டைப்படை முற்றெண்களின் கூட்டுத்தொகையும் இரட்டைப்படை முற்றெண்ணாகவே இருக்கும்.  
இந்த நிறுவல், இரட்டைப்படை முற்றெண்களின் வரையறையையும், கூட்டல், பெருக்கல் ஆகிய இருவினைகளின் முடிதல் சார்ந்த முற்றெண்களின் இயல்புகளையும் பகிர்மையையும் (distributivity) பயன்படுத்துகிறது.
# கணித நிறுவல்

## நிறுவல் முறைகள்

### எதிர்நிலைப்பாட்டு நிறுவல்

எதிர்நிலைபாட்டு நிறுவல் "if *p*சரியென்றால் அப்போது *q* சரியாகும்" எனும் முடிவை " * q சரியில்லை என்றால்* அப்போது *p யும்சரியல்ல*" எனும் முற்கோளில் இருந்து பெறுகிறது. பின்கூற்று முன்னதன் எதிர்நிலப்பாட்டுக் கூற்றாகும் (The statement "if *not q* then *not p*" is called the contrapositive of the statement "if *p* then *q*"). எடுத்துகாட்டாக, எதிர்நிலைப்பாட்டு நிறுவலை, தரப்பட்ட முற்றெண் <math>x</math> எனில், <math> x^2 </math> இரட்டைப்படை எனில், அப்போது <math>x</math> இரட்டைப்படையாகும் என நிறுவப் பயன்படுத்தலாம்:  
: <math>x</math>இரட்டைப்படையாக அமையவில்லை எனக்கொள்வோம். அப்போது <math>x</math> ஒற்றைப்படையாக அமைதல் வேண்டும். இரண்டு ஒற்றைப்படை எண்களின் பெருக்குத்தொகையும் ஒற்றைப்படையாவதால், எனவே <math> x^2 = x\cdot x </math> என்பது ஒற்றைப்படையாகும். இங்ஙனம், <math> x </math> என்பதும் இரட்டைப்படையல்ல. எனவே, <math> x^2 </math> *என்பது* இரட்டைப்படையானால், நம் கருதல் பொய்யாகவேண்டும்; அதனால் <math> x </math> என்பது கட்டாயமாக ஒற்றைப்படையினதே.
# கணித நிறுவல்

## நிறுவல் முறைகள்

### எதிர்மறுப்பு நிறுவல்

எதிர்மறுப்பு நிறுவல் முறையில், ஒரு கூற்று உண்மையானது என்பதை நிறுவ, அக்கூற்று உண்மையில்லை என எடுத்துக்கொண்டு, அதன் விளைவாக ஏற்கனவே நிறுவப்பட்ட வேறு கூற்றுகளில் ஏரண முரண்பாடு ஏற்படுவதைச் சுட்டிக்காட்டுவதன் மூலம் கூற்று உண்மையாகத்தான் இருக்க வேண்டும் என நிறுவப்படுகிறது. இது *மறைமுக நிறுவல்* அல்லது *முரண்பாட்டு நிறுவல்* எனவும் அழைக்கப்படுகிறது.எதிர்மறுப்பு நிறுவல் சார்ந்த மிகவும் புகழ்பெற்ற எடுத்துகாட்டு <math>\sqrt{2}</math> என்பது ஒரு பகா எண் என்பதாகும்:
# பாப் வுல்மர்

**ராபர்ட் ஆன்ட்ரூ வுல்மர்** (*Robert Andrew Woolmer*, மே 14, 1948-மார்ச் 18, 2007) முன்னாள் துடுப்பாட்டக்காரரும் துடுப்பாட்ட பயிற்சியாளரும் ஆவார். இங்கிலாந்து அணியை சேர்ந்து 19 தேர்வுப் போட்டிகளிலும் ஆறு ஒருநாள் போட்டிகளிலும் விளையாடியுள்ளார். பின்பு தென்னாப்பிரிக்கா, வார்விக்சயர், மற்றும் பாகிஸ்தான் துடுப்பாட்ட அணிகளுக்கு பயிற்சியாளராக பணியாற்றினார்.  
2007 துடுப்பாட்ட உலகக்கிண்ணத்தில் வுல்மர் பயிற்சியாளராக இருந்த பாகிஸ்தான் அணி அயர்லாந்துக்கு தோல்வி அடைந்து சில மணி நேரங்களுக்கு பிறகு வுல்மர் திடீரென்று உயிரிழந்தார். இதனால் ஜமேக்காவின் காவல்துறை கொலை விசாரணையை தொடங்கியுள்ளது. ஆனால் மூன்று மாதங்களுக்கு பிறகு வுல்மர் இயற்கையின் படி உயிரிழந்தார் என்று ஜமேக்கக் காவல்துறை தெரிவித்துள்ளது.
# சிறுகுடல்

**சிறுகுடல்** *(small intestine)* என்பது, இரையகக் குடற்பாதையின் ஒரு பகுதியாகும். இரைப்பைக்கும் பெருங்குடலுக்கும் இடையில் சிறுகுடல் அமைந்துள்ளது. முன் சிறுகுடல், நடுச்சிறுகுடல், பின்சிறுகுடல் என மூன்று பகுதிகளாக இது பிரிக்கப்பட்டுள்ளது. இங்குதான் பெரும்பாலான உணவு இறுதியாக உறிஞ்சப்படுகிறது, சிறுகுடலின் உட் சுவரிலிருந்து நீட்டிக்கொண்டிருக்கும் விரலிகள் என்னும் குடல் நீட்சி அமைப்புகள் உணவிலிருக்கும் ஊட்டசத்துகளையும் கனிமங்களையும் உறிஞ்சி குருதிக்குள் அனுப்புகின்றன.
இங்கு சிறுகுடல் எனக் குறிக்கப்படுவது முதன்மையாக மனித இரைப்பை குடல் பற்றியது ஆகும். இதன் செயல்முறைகள் பற்றிய தகவல்கள் நஞ்சுக்கொடிசார் பாலூட்டிகள் அனைத்திற்கும் நேரடியாக பொருந்தும். அசைபோடும் விலங்கு வகைகளின் சீரணமண்டல சிறுகுடல், குறிப்பாக பசுக்களின் சீரணமண்டலம் மட்டும் இதற்கு விதிவிலக்கு ஆகும். முதுகெலும்பில்லாத உயிரினங்களான புழுக்களில் பெருங்குடல் என்பது ஒட்டுமொத்த முழு சீரண மண்டலத்தையும் குறிக்கிறது.
# சிறுகுடல்

## அமைப்பு

### அளவு

சிறுகுடலின் நீளம் பெரிதும் வேறுபடுகிறது. குறைந்த அளவாக 2.75 மீட்டர் நீளம் (9.0 அடி) முதல் அதிக அளவாக 10.49 மீ (34.4 அடி) வரையில் இந்த அளவு மாறுபடுகின்றன .. நபருக்கு நபர் காணப்படும் உயரத்தைச் சார்ந்தும், எவ்வாறு சிறுகுடல் நீளம் அளவிடப்படுகிறது என்பதைப் பொருத்தும் இந்நீள மாறுபாடுகள் அமைகின்றன .
சிறுகுடலின் விட்டம் சுமார் 2.5-3 செ.மீ (1 அங்குல) அளவுக்கு காணப்படுகிறது. இவ்விட்டத்தின் அளவு சுமார் 3 செ.மீ வரைக்கும் விரிவடைவதாக வயிற்று எக்சு கதிர் ஆய்வுகள் தெரிவிக்கின்றன . சி.டி. நுணுகிநோக்கல் ஆய்விலும் 2.5 மீட்டர் அளவுக்கு இவ்விரிவு இருப்பதாக அறியப்படுகிறது . மடிப்புகள், விரலிகள், நுண்விரலிகள் போன்றவற்றின் விரிவால், மனித சிறுகுடல் மென்சவ்வின் பரப்பளவு சராசரியாக 30 சதுரமீட்டர்கள் அளவுக்கு காணப்படுகிறது .
# சிறுகுடல்

## அமைப்பு

### பகுதிகள்

#### முன்சிறுகுடல்

டியோடினம் என்று அழைக்கப்படும் முன்சிறுகுடல் சிறுகுடலின் ஆரம்பப்பகுதியாகும். இது ஆங்கில எழுத்து ‘C’ போன்று வளைந்து காணப்படும் . இதன் ஆரம்பப் பகுதி வயிற்று வெளியுறைக்குள்ளும், எஞ்சியிருக்கும் மற்ற பகுதிகள் யாவும் இவ்வுறைக்கு பின்பகுதியிலும் காணப்படுகின்றன. முன்சிறுகுடலின் இரண்டாவது பகுதி வலது சிறுநீரகத்தை ஒட்டி கீழ்புறமாக இறங்குகிறது. மேலும் கணையத்தின் தலைப்பகுதியை ஒட்டியும் இது அமைந்துள்ளது. பின் நடுப்பகுதியில் கணையத்தின் நாளமும்,பித்த நாளமும் வாட்டரின் விரிவு அமைப்புடன் சேர்ந்து முன்சிறுகுடலுடன் இணைகிறது. கணையத்தின் கீழ் விளிம்புடன் முன்சிறுகுடலின் மூன்றாம் பகுதியும், மகா தமனியை ஒட்டி நான்காம் பகுதியும் மேலேறி முடிவில் சிறுகுடல் பகுதி ஆரம்பமாகிறது.  
செரிமான நொதி திரவங்களான கணையநீர் மற்றும் பித்தநீருடன் வயிற்றிலிருந்து பெறப்படும் தொடக்கநிலை செரிமான உணவு முன் சிறுகுடலுக்கு வந்து சேர்கிறது. புரதங்கள், பித்தநீர், கொழுப்பு முதலியன இங்கு செரிமான நொதிகளால் சிறு மூலக்கூறுகளாக உடைக்கப்பட்டு கூழ்மம் ஆக்கப்படுகிறது. பைகார்பனேட்டு கொண்டுள்ள சளி நிறைந்த கார சுரப்பை உற்பத்தி செய்யும் பிரன்னர் சுரப்பிகள் முன்சிறுகுடலில் உள்ளன. இச்சுரப்புகள் கணையத்திலிருந்து வரும் பைகார்பனேட்டு காரத்துடன் சேர்ந்து தொடக்கநிலை செரிமான உணவிலுள்ள வயிற்று அமிலங்களை நடுநிலையாக்குகின்றன.
# சிறுகுடல்

## அமைப்பு

### பகுதிகள்

#### நடுச்சிறுகுடல்

சிறுகுடலின் மையப்பகுதியாகக் காணப்படுவது நடுச்சிறுகுடல் ஆகும். இப்பகுதி முன்சிறு குடலையில் இறுதிப்பகுதியான இலியத்தையும் இணைக்கிறது. 2.5 மீட்டர் நீளம் கொண்ட இப்பகுதியில் வட்டமடிப்பு திசுக்களும் விரலிகளும் அமைந்து இதன் பரப்பை அதிகரிக்கின்றன. சர்க்கரை, அமினோ அமிலங்கள், கொழுப்பு அமிலங்கள் போன்ற செரிமான விளைபொருட்கள் இங்குதான் இரத்தத்தில் ஈர்க்கப்படுகின்றன. முன்சிறுகுடல் தசை நடுசிறுகுடலையும் முன் சிறுகுடலையும் பிரிக்கிறது.
# சிறுகுடல்

## அமைப்பு

### பகுதிகள்

#### பின் சிறுகுடல்

சிறுகுடலின் இறுதிப்பகுதி பின் சிறுகுடல் அல்லது இலியம் எனப்படுகிறது. 3 மீட்டர் நீளம் கொண்ட இது நடுசிறுகுடலில் இருப்பது போலவே விரலிகள் எனப்படும் குடல் நீட்சிகளைப் பெற்றுள்ளது. வைட்டமின் பி12, பித்த அமிலங்கள் மற்றும் ஏதாவது எஞ்சியுள்ள சத்துப் பொருட்கள் முதலானவற்றை இது ஈர்க்கிறது. பின் சிறுகுடல் சந்திப்பில் பின்சிறுகுடலும் பெருங்குடலின் பெருங்குடல் வாயும் இணைகின்றன. நடுசிறுகுடலும் இலியமும் வயிற்றுக்குழியில் தொங்கு சவ்வுகளால் இணைக்கப்பட்டுள்ளன.
வயிற்றறை உறை, தமனிகள், நரம்புகள், நிணநீர் நாளங்கள் மற்றும் நரம்புகள் பயணம்செய்யும் நடுமடிப்பு ஆகியனவற்றின் பகுதியாக தொங்கு சவ்வுகள் உள்ளன .